**Τροποποιήσεις στα ερωτηματολόγια   
και τις οδηγίες συμπλήρωσης του 2020 συγκριτικά με του 2019**

**Ερωτηματολόγια που εμπίπτουν στο πλαίσιο τακτικής συλλογής στοιχείων**

1. **Ερωτηματολόγιο** **“03 Σταθερές επικοινωνίες”**

Διαγράφηκε η ενότητα Β.4 που αφορά στην συλλογή των συνδέσεων pay-TV.

* 1. **Αλλαγές στις Οδηγίες Συμπλήρωσης**

Οι οδηγίες συμπλήρωσης τροποποιούνται ώστε να συνάδουν με την προαναφερθείσα τροποποίηση στο ερωτηματολόγιο.

1. **Λοιπά ερωτηματολόγια**

Όσον αφορά στα ερωτηματολόγια που εμπίπτουν στην τακτική συλλογή στοιχείων για τα οποία δεν προτάθηκαν από την ΕΕΤΤ τροποποιήσεις συγκριτικά με το 2019, αυτά παραμένουν ως έχουν.

**Ερωτηματολόγια που εμπίπτουν για το 2020 στο πλαίσιο έκτακτης συλλογής στοιχείων**

1. **Ερωτηματολόγιο “10 Συνδρομητική τηλεόραση” (νέο ερωτηματολόγιο)**

* Μέχρι και το 2019, η ΕΕΤΤ έκανε την συλλογή των λιανικών συνδέσεων pay-TV μέσω του ερωτηματολογίου “03 Σταθερές επικοινωνίες”. Η σχετική ενότητα ωστόσο διαγράφηκε από το ερωτηματολόγιο “03 Σταθερές επικοινωνίες” για το 2020 (βλ. ανωτέρω).

Για το 2020 (και εφεξής) έχει συνταχθεί ένα νέο ερωτηματολόγιο που φέρει τον τίτλο “10 Συνδρομητική τηλεόραση” και επιδιώκει

(α) την συλλογή των λιανικών συνδρομών pay-TV καθώς και

(β) την συλλογή των λιανικών συνδρομών pay-TV συναρτήσει της ταυτόχρονης ή μη κατοχής, από τον ίδιο πάροχο(όμιλο), σύνδεσης σε σταθερή θέση ή/και κινητής σύνδεσης.

* Όσον αφορά στο (α) ανωτέρω, τόσο στο ερωτηματολόγιο όσο και στις οδηγίες συμπλήρωσής του, διευκρινίζεται σαφώς ότι πρέπει να συμπεριληφθούν όλοι οι τρόποι παροχής αυτών των υπηρεσιών στην Ελλάδα (οπότε και οι υπηρεσίες ΟΤΤ-TV).
* Όσον αφορά στο (β) ανωτέρω, οι συγκεκριμένες πληροφορίες δεν συλλέγονταν στο παρελθόν.

1. **Ερωτηματολόγιο “05 Συνδυαστικές προσφορές” (τροποποιημένο ερωτηματολόγιο)**

* Το ερωτηματολόγιο δεν χωρίζεται πλέον σε “Ενότητα Α: Οπτική Παρόχου Σταθερών Υπηρεσιών” και “Ενότητα Β: Οπτική Παρόχου Κινητών Υπηρεσιών”. Όπως διευκρινίζεται στις νέες οδηγίες συμπλήρωσης του ερωτηματολογίου “*Στις περιπτώσεις Συνδυαστικών/δεσμοποιημένων προσφορών που αφορούν δύο παρόχους, το ερωτηματολόγιο πρέπει να απαντηθεί και από τις δύο εταιρείες για τις υπηρεσίες που παρέχει αποκλειστικά η κάθε εταιρεία, και μόνο από την μία όσον αφορά στις Συνδυαστικές/δεσμοποιημένες προσφορές που παρέχονται σε συνεργασία. Αν το ερωτηματολόγιο συμπληρώνεται για πρώτη φορά, η ΕΕΤΤ πρέπει να ενημερωθεί σχετικά*”.
* Οι παλιές ενότητες Α.2 και Α.3 όπου καταγράφονταν οι αδεσμοποίητες συνδρομές ανά υπηρεσία (σταθερή τηλεφωνία, σταθερή ευρυζωνική πρόσβαση, συνδρομητική τηλεόραση) και υπολογίζονταν αυτόματα το σύνολο των συνδρομών ανά υπηρεσία, αντικαταστάθηκαν από:
* Την ενότητα Α.2 που αποσκοπεί στην καταγραφή από τον ίδιο τον πάροχο(όμιλο) των συνδέσεών του σταθερής τηλεφωνίας που συμμετέχουν στα bundles και στα bundled σχήματά του (και στα fixed-mobile bundles και bundled σχήματά του) καθώς και των αδεσμοποίητων συνδέσεών του σταθερής τηλεφωνίας.
* Την ενότητα Α.3 που αποσκοπεί στην καταγραφή από τον ίδιο τον πάροχο(όμιλο) των συνδρομών του pay-TV που συμμετέχουν στα bundles και στα bundled σχήματά του καθώς και των αδεσμοποίητων συνδρομών του pay-TV.
* Η ενότητα Β.1 όπου καταγράφονταν οι SIM που συμμετέχουν σε bundles με τουλάχιστον μία σταθερή υπηρεσία, αντικαταστάθηκε από:
* Την ενότητα A.4 που έχει στόχο την καταγραφή όλων των SIM καρτών, διαχωρισμένων μεταξύ SIM συμβολαίου και SIM καρτοκινητής, που συμμετέχουν στα bundles και στα bundled σχήματα (και στα fixed-mobile bundles και bundled σχήματα).
* Τέλος, προστέθηκε η ενότητα Α.5, που σε αντίθεση με τα fixed-mobile bundles που συλλέγονται στην ενότητα Α.1, αποσκοπεί στην αποτύπωση των fixed-mobile bundles που από την πλευρά της κινητής αφορούν μόνο σε καρτοκινητό (ένα ή περισσότερα).

**4.1 Αλλαγές στις Οδηγίες Συμπλήρωσης**

Οι σημαντικότερες αλλαγές είναι οι ακόλουθες:

* Στον ισχύοντα **ορισμό των συνδυαστικών/δεσμοποιημένων προσφορών (bundles)** έγιναν οι τροποποιήσεις και δόθηκαν οι διευκρινίσεις που φαίνονται ακολούθως με track changes:

**“Συνδυαστικές/δεσμοποιημένες προσφορές (bundled offers ή bundles)”** είναι οι εμπορικές προσφορές που παρέχονται από έναν ή περισσοτέρους παρόχους και οι οποίες περιλαμβάνουν δύο ή περισσότερες από τις ακόλουθες υπηρεσίες: (1) “Σταθερή τηλεφωνία”, 2) “Σταθερή ευρυζωνική πρόσβαση”, (3) “Συνδρομητική τηλεόραση”, (4) “Κινητή υπηρεσία (τηλεφωνία ή/και ευρυζωνική πρόσβαση)”. Οι ‘Συνδυαστικές/ δεσμοποιημένες προσφορές’ είναι είτε:

α) αμιγείς συνδυασμοί υπηρεσιών (pure bundles), δηλ συνδυασμοί υπηρεσιών οι οποίες δεν είναι διαθέσιμες ξεχωριστά,

β) συνδυασμοί δεσμευμένων (tied) και δεσμευουσών (tying) υπηρεσιών, δηλ. συνδυασμοί όπου η μία υπηρεσία (η δεσμεύουσα υπηρεσία) μπορεί να αγορασθεί μόνο σε συνδυασμό με άλλη υπηρεσία (την δεσμευμένη υπηρεσία). Η αγορά της πρώτης εξαρτάται από την αγορά της δεύτερης ενώ το αντίστροφο δεν ισχύει.

γ) μεικτοί συνδυασμοί υπηρεσιών (mixed bundles), που αφορούν υπηρεσίες που διατίθενται και σε συνδυασμό και ξεχωριστά και όπου ο(οι) πάροχος(-οι) παρέχει(-ουν) κάποιο κίνητρο για την συνδυαστική (από κοινού) αγορά αυτών των υπηρεσιών, χορηγώντας στον πελάτη/ες κάποιους “ευνοϊκούς όρους”, οι οποίοι όροι δίνονται με προϋπόθεση την συνδυαστική αγορά των υπηρεσιών και δεν μπορούν να ληφθούν στην περίπτωση που οι εν λόγω υπηρεσίες αγοράζονται ξεχωριστά/μεμονωμένα (δηλ. όχι συνδυαστικά). Οι “ ευνοϊκοί όροι” μπορεί να αφορούν εκπτώσεις (π.χ. μια ενιαία έκπτωση σε ένα σύνολο υπηρεσιών, μία έκπτωση σε μια συγκεκριμένη υπηρεσία υπό την προϋπόθεση αγοράς μίας άλλης υπηρεσίας, κ.λπ.) ή/και μη χρηματικές παροχές (π.χ. την παροχή επιπλέον ενσωματωμένου όγκου δεδομένων, επιπλέον περιεχομένου, κ.λπ.). Τα δώρα και οι εκπτώσεις ή προσφορές που δίνονται υπό την προϋπόθεση της συνδυαστικής αγοράς των υπηρεσιών και δεν δίνονται όταν οι υπηρεσίες αγοράζονται ξεχωριστά/μεμονωμένα πρέπει να θεωρηθούν “ευνοϊκοί όροι”.

δ) συνδυασμοί των ανωτέρω, εφόσον αφορούν στην ίδια σταθερή ή κινητή σύνδεση[[1]](#footnote-1).

* Ορίστηκε με μεγαλύτερη ακρίβεια η υπηρεσία της “Σταθερής ευρυζωνικής πρόσβασης”
* Διευρύνθηκε ο ορισμός της “Συνδρομητικής τηλεόρασης”, ώστε να περιλαμβάνει όλους τους τρόπους παροχής συνδρομητικού οπτικοακουστικού περιεχομένου , εξαιρουμένου μόνο του Mobile TV το οποίο ορίστηκε ως εξής: η παροχή συνδρομητικού οπτικοακουστικού περιεχομένου αποκλειστικά και μόνο από κινητή ευρυζωνική σύνδεση (mobile broadband) του ιδίου παρόχου(ομίλου).
* Όσον αφορά στην “Κινητή υπηρεσία”, διευκρινίστηκε ότι μπορεί να αφορά σε συμβόλαιο ή/και καρτοκινητή (δηλ. είτε σε post-paid είτε/και σε pre-paid συνδρομές).
* Διευκρινίστηκε ότι στην περίπτωση των μεικτών συνδυασμών (mixed bundles), δηλ. στην περίπτωση γ) του ορισμού, οι “ευνοϊκοί όροι” αφορούν στην ύπαρξη οποιουδήποτε, άμεσου ή έμμεσου, οικονομικού οφέλους για τον/τους συνδρομητή/ές. Παράδειγμα “άμεσου” οικονομικού οφέλους είναι η παροχή έκπτωσης, ενώ “έμμεσου” οικονομικού οφέλους η παροχή επιπλέον ενσωματωμένου χρόνου ομιλίας, όγκου δεδομένων, κ.λπ.
* Διευκρινίστηκε ότι ο όρος “αγορά” υπηρεσίας/ων στον ορισμό, αφορά γενικά στην ‘κατοχή’ της υπηρεσίας/ών, δηλ. στην αγορά, διατήρηση κ.λπ. της υπηρεσίας/ών.
* Διευκρινίστηκε ότι η παροχή προπληρωμένης κάρτας/ών ως ‘δώρο’ σε ένα bundle δεν μπορεί να τροποποιήσει τον τύπο (1, 2, 3, 4-play) του bundle.
* Διευκρινίστηκε ότι ένα bundle μπορεί να αφορά σε συνδέσεις του ίδιου ή/και διαφορετικών πελατών (οπότε και διαφορετικών ΑΦΜ) που μπορεί να παρέχονται και σε διαφορετικές τοποθεσίες. Επίσης, ότι ένα bundle εκτός από μία ή περισσότερες συνδέσεις κινητής, μπορεί να αφορά σε περισσότερες από μία συνδρομές τηλεόρασης και σε περισσότερες από μία συνδέσεις σταθερής.
* Διατυπώθηκε με μεγαλύτερη σαφήνεια ότι καμία σταθερή σύνδεση του παρόχου δεν μπορεί να προσμετράται σε περισσότερα από ένα bundle. Ομοίως, διευκρινίστηκε ότι καμία συνδρομή τηλεόρασης και καμία κινητή σύνδεση του παρόχου δεν μπορεί να προσμετράται σε περισσότερα από ένα bundle.
* Διευκρινίστηκε ότι στα bundles, ο κάθε πάροχος(όμιλος) θα πρέπει να καταγράψει εκτός από τα απλά bundles του και αυτά που ανήκουν στα bundled σχήματα που προσφέρει. Στις νέες οδηγίες συμπλήρωσης, παρασχέθηκαν παραδείγματα για τον τρόπο που πρέπει να γίνεται η καταχώρηση απλών bundles και πιο σύνθετων bundled σχημάτων.
* Στο παλιό ερωτηματολόγιο (αυτό που ίσχυε μέχρι και το 2019) εκτός από τα bundles, ζητούνταν και οι αδεσμοποίητες συνδρομές σταθερής τηλεφωνίας, δηλ. οι συνδρομές σταθερής τηλεφωνίας που δεν συμμετείχαν σε bundles. Κατόπιν, λαμβάνοντας υπόψη τα bundles που είχαν καταχωρηθεί και περιλάμβαναν την υπηρεσία “σταθερής τηλεφωνίας”, το ερωτηματολόγιο υπολόγιζε αυτόματα το σύνολο των συνδρομών σταθερής τηλεφωνίας του παρόχου.

Στο νέο ερωτηματολόγιο, ο πάροχος(όμιλος) ο ίδιος καλείται να δώσει τις συνδέσεις σταθερής τηλεφωνίας του που συμμετέχουν στα bundles και bundled σχήματά του (δηλ. αυτές δεν υπολογίζονται πλέον αυτόματα από τα bundles που έχουν καταχωρηθεί). Επίσης, καλείται να δώσει τις αδεσμοποίητες συνδέσεις σταθερής τηλεφωνίας του. Κατόπιν, το ερωτηματολόγιο απλά αθροίζει αυτές τις συνδέσεις, από όπου προκύπτει το σύνολο των συνδέσεων σταθερής τηλεφωνίας του παρόχου(ομίλου).

* Το ίδιο με ανωτέρω συμβαίνει και για τις συνδρομές τηλεόρασης (με την διαφορά ότι και παλαιότερα και τώρα, ζητούνταν πάντα συνδρομές και όχι συνδέσεις τηλεόρασης).
* Όσον αφορά στις SIM, σε αντίθεση με πριν, τώρα ζητείται ο διαχωρισμός τους μεταξύ SIM συμβολαίου και καρτοκινητής.
* Στο νέο ερωτηματολόγιο, στην Α.2.1.α και στις Α.4.1.α-Α.4.3.α ζητούνται κάποιες συγκεκριμένες πληροφορίες ειδικά για τα σταθεροκινητά (ή fixed-mobile) bundles και bundled σχήματα του παρόχου(ομίλου).
* Τέλος, ζητείται από τον πάροχο(όμιλο) να αποτυπώσει το πλήθος των fixed-mobile bundles του, τα οποία περιλαμβάνουν μόνο SIM καρτοκινητής (δηλ. των fixed-mobile bundles που δεν περιλαμβάνουν καμία SIM συμβολαίου).

1. *Παραδείγματος χάρη, η ταυτόχρονη αγορά 2 mixed bundles που αφορούν στην ίδια σταθερή τηλεφωνική σύνδεση.* [↑](#footnote-ref-1)